b'\n_START_ARTICLE_\nEconomia de les Maldives\n_START_SECTION_\nPesca\n_START_PARAGRAPH_\nL\'economia de les Maldives va ser durant molts segles totalment depenent de la pesca i dels productes que se\'n deriven, i encara avui segueix sent la principal ocupaci\xc3\xb3 de la poblaci\xc3\xb3. Aix\xc3\xb2 fa que el govern li doni prioritat especial al desenvolupament del sector pesquer._NEWLINE_La pesca s\'ha desenvolupat en els \xc3\xbaltims temps de forma considerable. El 1974 es va mecanitzar el pot tradicional de pesca i tres anys despr\xc3\xa9s es va instal\xc2\xb7lar una planta d\'envasat de peix a l\'illa de Felivaru. A m\xc3\xa9s a m\xc3\xa9s el 1979 es va crear un Comit\xc3\xa8 que assessora el govern sobre temes de pesca i fins i tot s\'han incl\xc3\xb2s temes relacionats amb la pesca en el curr\xc3\xadculum escolar. Gr\xc3\xa0cies a aquest desenvolupament i l\'establiment de la Zona Econ\xc3\xb2mica Exclusiva de Maldives, la ind\xc3\xbastria pesquera contribueix amb m\xc3\xa9s del 15% al PIB.\n_START_SECTION_\nTurisme\n_START_PARAGRAPH_\nDespr\xc3\xa9s de la seva independ\xc3\xa8ncia i el boom del turisme internacional, les Maldives van comen\xc3\xa7ar a rebre els primers turistes estrangers. Els italians van ser els qui "van descobrir" aquest dest\xc3\xad per a les seves vacances, que encara avui ocupen la primera posici\xc3\xb3 en nombre de visitants. El govern de les Maldives, recel\xc3\xb3s que el seu pa\xc3\xads perd\xc3\xa9s els seus costums i forma de vida davant d\'una possible arribada massiva de turistes, va decidir realitzar un estudi de viabilitat per a l\'explotaci\xc3\xb3 tur\xc3\xadstica del pa\xc3\xads. Va encarregar aquest estudi a una consultora  danesa, que no obstant aix\xc3\xb2 va declarar inviable aquesta possibilitat, per\xc3\xb2 va fer certes recomanacions: separar la poblaci\xc3\xb3 local de la turista, dedicant illes sempre deshabitades a establiments hotelers; admetre nom\xc3\xa9s un nombre limitat de turistes l\'any, cosa que sembla haver aconseguit pels elevats ingressos necessaris per gaudir d\'aquesta destinaci\xc3\xb3, i mantenir l\'entorn natural en les mateixes condicions en qu\xc3\xa8 es trobava destinant gran part dels ingressos per turisme a la conservaci\xc3\xb3, i poder aix\xc3\xad seguir explotant econ\xc3\xb2micament les illes sense que perdin el seu atractiu._NEWLINE_L\'\xc3\xa8xit del pa\xc3\xads amb el turisme, amb el seu model de gesti\xc3\xb3, es deu a la riquesa crom\xc3\xa0tica de les seves aig\xc3\xbces i per l\'abund\xc3\xa0ncia de la seva vida subaqu\xc3\xa0tica, com ho demostra un dels primers destins per bussejadors del m\xc3\xb3n. Per les seves caracter\xc3\xadstiques tropicals i el valor afegit dels seus complexos hotelers, s\'ha convertit en una destinaci\xc3\xb3 molt apreciada pel turisme de luxe. Els europeus representen la majoria dels visitants amb una mica m\xc3\xa9s d\'un 75% d\'aquests. Segons el seu pa\xc3\xads d\'origen, la majoria dels visitants s\xc3\xb3n europeus, predominant els provinents d\'It\xc3\xa0lia (20%), Regne Unit (18%) i Alemanya 12%, encara que tamb\xc3\xa9 hi un bon nombre de turistes d\'economies desenvolupades d\'\xc3\x80sia com el Jap\xc3\xb3 o Singapur o emergents, sent aquest continent el que m\xc3\xa9s augmenta darrerament el nombre de turistes que arriben a les Maldives._NEWLINE_El desenvolupament del turisme, que ha creat ocupaci\xc3\xb3 directa i indirectament, va comen\xc3\xa7ar a principis dels anys 1970. En l\'actualitat, el turisme \xc3\xa9s responsable pel major ingr\xc3\xa9s de moneda estrangera al pa\xc3\xads, contribuint amb un 33% del  PNB i un 80% de les reserves en divises. Amb 86 centres tur\xc3\xadstics en operaci\xc3\xb3, l\'any 2000 es va assolir la xifra de 467.174 turistes estrangers, quantitat que el 2007 es va elevar a 650.000. El 2010 existien m\xc3\xa9s de 100 resorts. Aquesta projecci\xc3\xb3 internacional, per\xc3\xb2, tamb\xc3\xa9 ha fet al pa\xc3\xads i a la seva infraestructura m\xc3\xa9s vulnerable a les accions del terrorisme internacional._NEWLINE_El president Mohamed Nasheed va disposar el 2008 que amb els quantiosos ingressos del turisme es constituiria un fons per comprar territori al continent, preveient l\'\xc3\xa8xode nacional a causa de l\'escalfament clim\xc3\xa0tic.'